Baixa el lloguer a Catalunya
HomeActualitatNotícies d' urbanismeBaixa el lloguer a Catalunya
El preu dels habitatges de lloguer a Catalunya ha baixat un 20% des de l'any 2008.
A Barcelona ciutat aquest descens dels preus ha estat del 15% i a la resta de comarques entre un 15% i un 40%.
El Barcelonès és l’única comarca amb un lloguer per sobre dels 600 euros mensuals.
També es reforça el lloguer com la fórmula d’accés a l’habitatge escollida per les famílies, ja que el nombre de contractes d’arrendament continua creixent.
A Catalunya, el darrer any 2013 s’han formalitzat un total de 150.200 contractes de lloguer, amb un preu mitjà de 541,55 euros /mes. Això significa que el nombre de lloguers s’ha incrementat un 8,4 % respecte de l’any anterior i el preu mitjà del lloguer ha baixat un 4,4 %.
El Barcelonès és l´única comarca amb una renda de lloguer mensual per sobre dels 600 euros, mentre que per sota dels 300 euros mensuals hi ha cinc comarques: el Montsià, la Terra Alta, les Garrigues, la Noguera i el Solsonès.
El preu de lloguer a Catalunya ha anat baixant progresivament des de l’any 2008.
Barcelona va arribar al seu màxim històric l’any 2008 amb un lloguer mitjà de 803 euros mensuals. Des de llavors, els preus han anat baixant fins als 681 euros a finals del 2013.
Això significa que en un any el preu del lloguer a Barcelona ha baixat més d’un 5%, i un 15% des de l’any 2008.
Import de lloguer (€/mes) per districtes de Barcelona.
Font: La Secretaria d’Habitatge i Millora Urbana de la Generalitat